2018. március 19.

Magyarországi Református Egyház

Sajtóközlemény

Támogatásban részesült a magyarországi református egyház támogatási kérelme, melyet az efop-2.2.14-17 „nevelőszülői hálózatok infrastruktúrális és szakmai fejlesztése” tárgyú felhívásra nyújtottunk be

**A „Talentum – Tehetséggondozó Gyermekvédelem” című, EFOP-2.2.14-17-2017-00009 azonosítószámú projekt 99,74 millió Ft összegű vissza nem térítendő európai uniós támogatásban részesült.**

A Magyarországi Református Egyház által fenntartott Nevelőszülői Hálózat, tagolható az itt nevelkedő 1281 gyermekre, a közel 700 főt számláló nevelőszülőkre, akik a gyermekek gondozását, nevelését végzik, valamint az alkalmazottak 54 fős szakgárdájára, akik az intézmény jogszerű működését biztosítják.

A projekt célja a református nevelőszülői hálózat által nyújtott ellátás színvonalának emelése, a projektbe bevont nevelőszülői családok sokféle gondozási, nevelési, fejlesztési igényű gyermek egyidejű ellátásához szükséges feltételeinek biztosítása, a hálózat infrastrukturális és szakmai fejlesztésén keresztül.

Céljainkat a szervezetfejlesztési, a kompetenciafejlesztési, valamint az eszközbeszerzési tevékenységek megvalósításával tervezzük elérni.

Projektünk fejlesztései központi egységünkben, Debrecenben, illetve Tiszaszentimre, Miskolc, és Mátészalka településeken valósulnak meg

A projektben megvalósítandó tevékenységek a szervezetfejlesztés, a kompetenciafejlesztés és az eszközbeszerzés által szolgálják az elérni kívánt célt, azaz a nevelőszülői családok sokféle gondozási, nevelési, fejlesztési igényű gyermek egyidejű ellátásához szükséges feltételek biztosításának megvalósítását (a nevelőszülői hálózatok infrastrukturális és szakmai fejlesztésén keresztül).

1.Szervezetfejlesztés, mely biztosítja a hatékonyabb munkavégzést, támogatja a megnövekedett szervezet alkalmazkodóképességét az aktuális kihívásokhoz. Struktúrát, hatáskör és felelősségi rendszert pontosít és fejleszti a munkatársak kommunikációs képességeit.

 2.Eszközbeszerzés, mely segítségével három helyszínen tudunk létrehozni pszichológiai és fejlesztő eszközökből álló eszközparkot, ezáltal a gondozott gyermekhez közeli helyszíneken tudjuk megvalósítani a vizsgálatokat, elemzéseket. A pszichológiai tesztekkel és a hozzájuk tartozó számítógépes software kiértékelő programokkal minden gyermekről készül pszichológiai vélemény, fejlesztési javaslatokkal, így a tehetséggondozás területén rendkívül komoly fejlődést érünk el. A csoportfoglalkozásokhoz, rendezvényeinkhez szükséges eszközök és irodabútorok beszerzése a hatékony munkavégzést támogatja, mely mind a négy, projektben érintett helyszínünkhöz kapcsolódik.

3.175 db laptopot a gondozott gyermekek tehetségének és egészséges személyiségfejlődésének kibontakoztatása érdekében, kapcsolódó, nevelőszülői kompetenciákat fejlesztő programmal. Hálózatunk egyik hangsúlyos feladatának tekinti gyermekeink tanulmányi lemaradásainak megszüntetését, felzárkóztatását és a tehetséggondozást. Ezen belül kiemelten kezeljük a tehetségfelmérést, tehetség kibontakoztatást és gondozást, melyet ezzel kívánunk elérni.

Támogatás összege: 99 744 277 Ft

Támogatás intenzitása: 100 %

Projekt kezdete: 2018. január 01.

Projekt fizikai befejezése: 2019. június 30.